TYÖ- JA ELINKEINOMINISTERIÖ KOKOUSMUISTIO 11/2014

Työllisyys- ja yrittäjyysosasto

**ELINIKÄISEN OHJAUKSEN OHJAUS- JA YHTEISTYÖRYHMÄN (ELO-ryhmä) KOKOUS**

Aika: maanantaina 1.9.2014 klo 9.00–11.35

Paikka: opetus- ja kulttuuriministeriö, Meritullinkatu 1, nh Jukola

Läsnä: ( x ) Kangaspunta, Kirsi, opetus- ja kulttuuriministeriö (pj)

( x ) Felt,Teija, työ- ja elinkeinoministeriö

( x ) Hakala, Pirjo, Diakonia-ammattikorkeakoulu, ARENE ry

( x ) Karlsson, Ulla-Jill, opetus- ja kulttuuriministeriö (sihteeri)

( - ) Kela, Panu, Iltakoulujen Liitto, IKLO ry

( x ) Kilpeläinen, Kari, Tampereen työ- ja elinkeinotoimisto

( - ) Koskinen, Mikko, Suomen Ammattiliittojen Keskusjärjestö, SAK ry

( x ) Kuusi, Emma, opetus- ja kulttuuriministeriö

( x ) Leminen, Ari-Pekka, työ- ja elinkeinoministeriö,

( - ) Lempinen, Petri STTK ry

( - ) Narikka, Jouko, valtiovarainministeriö

( x ) Meriläinen, Raija, opetus- ja kulttuuriministeriö (sihteeri)

( - ) Mäkinen, Jukka, Suomen yliopistot UNIFI ry

( x ) Mäkelä, Michael, Regionsförvaltningsverket i Västra och Inre Finland

( - ) Pokka, Ari, Suomen Rehtorit ry

( x ) Pulliainen, Harry, työ- ja elinkeinoministeriö (sihteeri)

( x ) Puranen, Laila, Opetushallitus

( x ) Ruuskanen-Parrukoski, Pirkko, Vapaan sivistystyön yhteisjärjestö (sijaisena Sartoneva, Pirkko)

( x ) Salminen, Hannele, Suomen Kuntaliitto Ry

( - ) Sarvimäki, Pirjo, Sosiaali- ja terveysministeriö, saapui 13.15

( - ) Takatalo, Pirkko, Ammattiosaamisen kehittämisyhdistys AMKE ry

( x ) Taskila, Veli-Matti, SAMOK

( - ) Taukojärvi, Sari, Akava ry (sijaisena Heidi Hännikäinen)

( x ) Tiainen, Kimmo, Pohjois-Savon elinkeino-, liikenne ja ympäristökeskus

( x ) Tikkinen, Annakaisa, Suomen Lukiolaisten Liitto ry

( x ) Toikka, Inkeri OAJ ry, (sijaisena Sahamies, Miika)

( x ) Winqvist, Liisa, Työ- ja elinkeinoministeriö

( x ) Valkama, Airi, Erilaisten oppijoiden liitto ry

( x ) Virolainen, Kati, Kansainvälisen liikkuvuuden ja yhteistyön keskus CIMO

( - ) Yli-Suomu, Riikka-Maria, Kunnallinen Työmarkkinalaitos

( - ) Ågren, Satu, Elinkeinoelämän Keskusliitto ry

Muut osallistujat:

Päivi Bosquet, opetus- ja kulttuuriministeriö

Antti Laitinen, Laituri –projekti

Anneli Rautiainen, Opetushallitus

Auli Ryhänen, Aikuisohjauksen koordinaatioprojekti

1. Kokouksen avaus

Puheenjohtaja Kirsi Kangaspunta avasi kokouksen klo 9.00.

Päätös: Esityslista hyväksyttiin, sillä muutoksella, että kolmantena tiedotusasiana on Elinikäinen ohjaus ja sen koordinointi -käsikirja alueellisia ELO-ryhmiä varten.

2. Edellisen kokouksen pöytäkirjan hyväksyminen

Päätös: Hyväksyttiin sillä muutoksella, että Kimmo Tiaisen sijaiseksi muutettiin Jukka Peltokoski.

**ESR-RAKENNERAHASTO-OHJELMA**

3. Kohti Ohjaamoa -hanke ja Ohjaamo ja nettiohjauksen kehittäminen -hankekokonaisuus

Sakari Saukkonen kertoi Kohti Ohjaamoa –hankkeen tilanteesta. Hankkeessa luodaan Jyväskylälle toimivaa Ohjaamo-toimintamallia. Tulevan toiminnan kannalta kunnan rooli ja tuki on koettu tärkeäksi.

**Teija Felt** informoi valtakunnallisen Nuorisotakuu Ohjaamo- malli ja nettiohjauksen -kokonaisuuden käynnistämisestä. EURA-järjestelmään on jätetty koordinaatiota koskeva hankehakemus. Koordinaatiohankkeen projektipäällikön haku on päättynyt ja haastattelut ovat käynnissä. Varsinaista hanketoimintaa koskeva haku käynnistynee marraskuussa. TEM tulee laatimaan informaatiokirjeen valtakunnallisen Ohjaamo- mallin ja valtionvarainministeriön kuntakokeilujen toimeenpanosta ja rahoituksesta sekä alueellisen ESR-rahoituksen tarpeesta. Felt totesi lopuksi, että osana Nuorisotakuu kokonaisuutta on käsityksen mukaan käynnistymässä oman tuotannon hanke STMssä. Lopuksi Felt muistutti 21–22.10.2014 järjestettävästä Ohjaamo seminaarista. **Kirsi Kangaspunta** totesi, että OKMn vastuulla olevan Osuva ohjaus -hankehaku käynnistyy vuoden 2015 puolella.

**Teija Felt** kertoi valtakunnallisen ELO-ryhmän tehtävästä Ohjaamo-malli ja nettiohjauksen kehittäminen -hankekokonaisuuden strategisena ohjausryhmänä. ELO-ryhmä toimii ESR-Nuorisotakuun strategisena ohjausryhmänä, Kohtaamolle (**Ohjaamojen ja nettiohjauksen kehittämisen tuki –hanke eli koordinaatiohanke)** tulee oma ohjausryhmä. Nuorisotakuun strategisena ohjausryhmänä toimiminen merkitsee myös lukioiden työelämäyhteistyön sisällyttämistä ELO-ryhmän tehtävään. ELO-ryhmän tehtävänkuvausta ja kokoonpanoa tarkennetaan mm. tältä osin syys/lokakuun aikana ELO-ryhmän uudelleen asettamisen yhteydessä. ELO-ryhmän nykyinen toimikausi päättyy 31.1.2015. **Kirsi Kangaspunta** toi esille, että on tärkeää että ELO-ryhmän tehtävä elinikäisen ohjauksen valtakunnallisen toiminnan yhteensovittajana säilyy.

Päätös: Hyväksyttiin esityksen mukaisesti. Päätettiin lähettää ELO-ryhmälle kommentoitavaksi luonnos ELO-ryhmän uudeksi toimeksiannoksi.

**ELINIKÄINEN OHJAUS**

4. Ajankohtaiset koulutuspoliittiset uudistukset

**Kirsi Kangaspunta** kertoi syksyn yhteishaun uudistuksesta, vuoden 2015 talousarviosta, oppivelvollisuusiän pidentämisestä sekä toisen asteen järjestämislupien uudistamisesta.

Yhteishaun uudistuksen myötä yli 90 % peruskoulun päättäjistä on saanut koulutuspaikan kun peruskoulusta suoraan tulleet ja vailla ammatillista tutkintoa olevat on asetettu valinnoissa etusijalle. Nuorisotakuuseen kytkeytyvän koulutustakuun tärkein uudistus onnistui. Aikuiskoulutukseen ei yhteishaun kautta enää pystynyt hakeutumaan. Aikuiskoulutuksen hakupalveluja ei valitettavasti saatu samanaikaisesti käyttöön, väliaikaratkaisuna aikuiskoulutuksen järjestäjätiedot sisällytettiin palveluun. Aikuiskoulutuksen koulutustarjonta julkaistaan 15.10.2014 alkaen. Yhteishaussa varattiin nuorille paikkoja yli tarpeen.

Budjettiriihessä luovuttiin oppivelvollisuusiän pidentämisestä 16 vuodesta 17 vuoteen. Pidentämiseen varatut rahat päätettiin sen sijaan kohdentaa perusopetuksen kehittämiseen. Perusopetuksen oppimäärän mahdollistamisesta nuorille aikuisille maahanmuuttajille on syyskuun loppuun mennessä valmistumassa OKMn työryhmäraportti. Maahanmuuttajanuoret on ohjauksen näkökulmasta haasteellinen ryhmä.

Valmisteilla oleva hallituksen esitys, jonka perusteella toisen asteen järjestämisluvat uusitaan vuodesta 2017 lähtien, tulee vaikuttamaan oppilaitoskenttään. Tämä heijastuu ohjaukseen. Kansliapäällikkö Lehikoisen johtama uudistusryhmä arvioi esityksen kokonaisvaikutuksia ja yhteisvaikutuksia tavoitteena koulutuksen alueellinen saavutettavuus.

Päätös: merkittiin tiedoksi.

5. Nuorisotakuun toteutuminen

**Teija Felt** ja **Liisa Winqvist** totesivat, että Nuorisotakuun toimeenpano jatkuu hallitusohjelman mukaisesti. Stubbin hallitusohjelma painottaa matalan kynnyksen ja nuorten tarpeista lähteviä palveluita. Osana ESR-Nuorisotakuu -toimenpidekokonaisuutta toteutetaan moniammatillinen matalankynnyksen tuki (Ohjaamo). Keväällä valmistui tutkimuksellisen tuen raportti, jonka pohjalta on laadittu ns. jatkoaskelpaketti. ELO-ryhmältä tullaan pyytämään kommentteja. Syyskuussa julkaistaan Nuorisotakuun tulokset, lokakuussa 10 avainindikaattoria.

Päätös: merkittiin tiedoksi.

6. Elinikäisen ohjauksen kehittämisen strategiset tavoitteet: toteutuminen ja

uudistamistarpeet

**Ulla-Jill Karlsson** kertoi lyhyesti kohdan käsittelystä. Kokoukseen osallistujia on pyydetty ennakkoon pohtimaan, miten elinikäisen ohjauksen strategiset tavoitteet (OKM työryhmämuistio 2011:15) ovat Suomessa toteutuneet ja olisiko tavoitteita tarpeen uudistaa. Päätavoitteita ei ole tarpeen muuttaa, ne ovat edelleen ajankohtaisia.

Puheenjohtajan johdolla käytiin läpi strategian päätavoitteisiin liittyvät toimenpiteet ja keskusteltiin mahdollisista uudistamistarpeista.

* *Strateginen tavoite1. Saatavuus*, toimenpiteissä pitäisi jatkossa huomioida:

monialaisuus/moniammatillisuus; kolmiportainen tuki myös muualla kuin perusopetuksessa; määrävaatimus (250 ohjattavaa /ohjaaja) - mitä tarkoittaa; ennalta ehkäisevät toimet, varhainen puuttuminen; työssäoppiminen/työelämäyhteistyö.

* *Strateginen tavoite 2: Yksilölliset uranhallintataidot vahvistuvat,* toimenpiteissä pitäisi jatkossa huomioida: urasuunnittelutaitojen määritteleminen.
* *Strateginen tavoite 3: Ohjaustyötä tekevillä on tehtävien edellyttämä osaaminen*, toimenpiteissä pitäisi jatkossa huomioida: kansainvälisten hyvien käytäntöjen ja standardien hyödyntäminen, esim. NICE-verkosto, erilaisten rahoituskanavien hyödyntämien myös ohjausosaamisen täydennyskoulutuksen järjestämisessä.
* *tavoite 4: Ohjauksen laatua seurataan***,** toimenpiteissä pitäisi jatkossa huomioida:

VOKESin laatutyön tuloksia, mm. kehittävän arvioinnin näkökulmasta; erilaisissa uudistuksissa luotujen seurantajärjestelmien hyödyntäminen (TE-hallinnon jatkuva palaute, rahoitusjärjestelmät ja niihin kytkeytyvä tulosrahoitus, laatujärjestelmät, opiskelijapalautteet) myös ohjauksen näkökulmasta.

* *Strateginen tavoite 5: Ohjaus toimii koordinoituna kokonaisuutena,* toimenpiteissä pitäisi jatkossa huomioida: alueellisten ELO-ryhmien rooli ja niiden temaattiset erikoistumisryhmät; varusmiespalvelun ja siviilipalvelun aikaisen ohjaus.

Päätös: muutosehdotukset huomioidaan jatkovalmistelussa.

7. Elinikäisen ohjauksen laadun varmistaminen: Hyvän ohjauksen kriteerit

perusopetukseen, lukiokoulutukseen ja ammatilliseen koulutukseen

Opetusneuvos Anneli Rautiainen, Opetushallituksesta esitteli kesäkuussa 2014 hyväksytyt suositukseksi tarkoitetut hyvän ohjauksen kriteerit.

Keskusteltiin suositukseen sisältyvistä teemoista, joiden kautta ohjausta kuvataan. Todettiin, että alueellisten ELO-ryhmien olisi hyvä saada materiaali käyttöönsä.

Päätös: merkittiin tiedoksi.

8. Muut mahdolliset asiat

Muita asioita ei käsitelty.

9. Tiedotusasioita:

* Elinikäisen ohjauksen kehittämispäivät Turussa 8.-9.10.2014, ilmoittautuminen [www.koulutustakuu.fi/elinikainen-ohjaus](http://www.koulutustakuu.fi/elinikainen-ohjaus)
* Elinikäisen oppimisen ja ohjauksen kampanja viikoilla 39–40; www.innostuoppimaan.fi

ELO-ryhmää muistutettiin mahdollisuudesta hyödyntää kampanjan nettisivua tilaisuuksien markkinoinnissa

* Elinikäinen ohjaus ja sen koordinointi -käsikirja alueellisia ELO-ryhmiä varten

Antti Laitinen Laituri-hankkeesta esitteli käsikirjan tulevaa sisältöä.

10. Seuraavat kokoukset

Päätös: 24.10 klo 9.00–12.00 TEMissä, 1.12.2014 klo 9.00–12.00 OKMssä.

11. Kokouksen päättäminen

Puheenjohtaja päätti kokouksen klo11.35.